সারদাকাণ্ডে সিবিআই তাঁকে গ্রেফতার করার পরই অসুস্থ হয়ে পড়েন মাতঙ্গ সিং। রাতে প্রথমে তাঁকে NRS হাসপাতালে নিয়ে যাওয়া হয়। এরপর কয়েকটি শারীরিক পরীক্ষার জন্য প্রাক্তন কেন্দ্রীয় মন্ত্রীকে নিয়ে যাওয়া হয় SSKM হাসপাতালে।
 কলকাতা: সারদাকাণ্ডে সিবিআই তাঁকে গ্রেফতার করার পরই অসুস্থ হয়ে পড়েন মাতঙ্গ সিং। রাতে প্রথমে তাঁকে NRS হাসপাতালে নিয়ে যাওয়া হয়। এরপর কয়েকটি শারীরিক পরীক্ষার জন্য প্রাক্তন কেন্দ্রীয় মন্ত্রীকে নিয়ে যাওয়া হয় SSKM হাসপাতালে।  সেখানে মাতঙ্গ সিংয়ের সিটি স্ক্যান, আলট্রা সোনোগ্রাফি সহ বেশ কিছু পরীক্ষা হয়। তারপর ডাক্তাররা প্রাক্তন কেন্দ্রীয় মন্ত্রীকে একদিনের জন্য হাসপাতালে ভর্তি রাখার সিদ্ধান্ত নেন। তবে তার আগে CGO কমপ্লেক্স থেকে বেরনোর পথে তিনি সামান্য সময়ের জন্য সাংবাদিকদের মুখোমুখি হন। তখনই মাতঙ্গ সিং বলেন যে সুদীপ্ত সেনের সঙ্গে একটি চ্যানেল সংক্রান্ত তাঁর আর্থিক চুক্তি হয়েছিল। পরে সেই চুক্তি বাতিল হলেও শ্যামল সেন কমিশনের পরামর্শে চুক্তির টাকা তিনি একটু একটু করে ফিরিয়ে দিচ্ছিলেন।